ต้มเลือดหมูนายดอน สาขา2 อยู่ใกล้ๆ 5แยกค่ะ เยื้องๆสงขลาแคนนิ่ง อยู่ตรงหมู่บ้านฉัตรทองพาวินเลียน4 หน้าถนนใหญ่เลย ร้านนี้จะเน้นขายต้มเลือดหมู ข้าวต้ม แต่ก็ยังมีเมนูอื่นๆด้วย วันนี้เราสั่งต้มเลือดหมูกับข้าว 2 ชุด และหมูกรอบ 1 จาน
++++ ต้มเลือดหมูรสชาติอร่อย ไม่มีกลิ่นคาว ซดน้ำได้คล่องคอ ให้เยอะ ราคาถูกมาก ชามละ 40 บาทเอง ในชามก็จะมีตับ ไส้อ่อน หมูสับ หมูชิ้น กระเพาะ เลือด ต้มมาเปื่อยกำลังดี เคี้ยวง่าย ชอบมากค่ะ ส่วนข้าวเปล่านี่ 5 บาท ถือว่าถูกมากเช่นกัน น้ำจิ้มที่เสิร์ฟมาคู่กันก็อร่อยนะคะ เข้ากันได้ดีเลย
++++ หมูกรอบ จานนี้ลองสั่งมาทานดู หมูสับมาชิ้นใหญ่ดี โรยด้วยกระเทียมเจียวหอมๆ ทานคู่กับน้ำจิ้มหมูกรอบอร่อยมาก จานนี้ก็แค่ 50 บาทเอง ถือว่าไม่แพงเลย

สำหรับบรรยากาศร้านก็โอเคค่ะ สะอาดสะอ้าน เจ้าของร้านน่ารัก ยิ้มแย้มแจ่มใสตลอด ไม่แปลกใจที่มีลูกค้าเข้ามาไม่ขาดสาย นี่ถ้าร้านอยู่ในตัวเมืองอีกหน่อยลูกค้าแน่นแน่ๆค่ะ

สำหรับค่าเสียหายในครั้งนี้ 140 บาท ถูกมากจริงๆสำหรับเรา ข้าวเปล่า+ต้มเลือดหมู 2 ชุด หมูกรอบอีก 1 จาน ครั้งหน้าต้องมากินอีกแน่ๆค่ะ